הממלכה הקסומה

### גבולות

הממלכה הפינתית (מערב), ממלכת כיפה אדומה (צפון), ארץ הטרולים והגובלינים (צפון-מזרח), ממלכת הפיות (מזרח)

*"הממלכה הקסומה היא מקום שקט, עם הרבה כפרים קטנים בפאתי הממלכה והרבה אחוזות עשירות במרכז, קרוב לארמון."*

## מאפיינים

הממלכה הקסומה נקראה בעבר *המממלכה הדרומית* ו*אימפריית הצדק*. היא הממלכה השניה בגודלה בעולם האגדות, והיא מתפרשת על פני הדרום. נשלטת כיום בידי המלכה סינדרלה והמלך צ'אנס מקסים.

תושביה מכונים "החברה הסינדרלית". הממלכה היא גם מקום הולדתם של האחים מקסים.

## היסטוריה

### עידן הדרקונים

כל עולם האגדות מותקף בידי דרקונים. זהו עידן של כאוס. מוזכר שאמא אווזה והפיה הסנדקית חיסלו דרקונים. בעת ההיא, הממלכה הקסומה נקראה *הממלכה הדרומית*.

### עידן הקסם

בעקבות עידן הדרקונים, שלום שרר ומועצת־באושר־ובעושר נוסדה, והממלכות חולקו. סינדרלה הפכה למלכה אחרי שמצאה את הנסיך המקסים שלה בנשף המלכותי.

### עידן הזהב

הממלכה הקסומה היא הממלכה השניה שהתאומים הגיעו אליה בחיפושם אחר הפריטים לקסם המשאלה. הם רצים אל גשר הטרול, מנסים לפרוץ לארמון של סינדרלה, מתגלים, נפגשים עם סינדרלה ועוזבים בלי לקחת אתם את נעל הזכוכית. בהמשך הם מגלים את אחת מנעלי העקב בתיקם. מאוחר יותר, הם שבים לארמון לטקס קריאת שמה של בתם של סינדרלה וצ'אנס, הנסיכה תקווה.

המלכים המקסימים מזמינים את שאר המלכים לאסיפה כדי לדון בחזרתה של הקוסמת. לאחר שהתאומים מחליטים לנסות ולבנות את מטה הפלאות, הם חוזרים לממלכה הקסומה כדי לבקר את האם החורגת המרושעת ולהשיג את הטבעת שלה. הממלכה הקסומה נכנעת לזמן קצר לאזמיה בתמורה לבתם של המלך והמלכה, ואזמיה מקיימת את ההפיכה האחרונה הגדולה שלה על האמפיתיאטרון שלה בממלכה הקסומה. כאשר הקוסמת מובסת, ד"ר בוב ושרלוט מתחתנים באולם הנשפים בטירה, שם גם נפרדות ליידי אייריס ובנותיה מסינדרלה ויוצאות לעולם האחר.

כשהצבא הגדול תוקף, סר למפטון מוביל את הצבא ואת אזרחי הממלכה הקסומה נגד אויביהם והודף את ההתקפה ומביס חלק גדול מפלוגות הצבא.

לאחר שהאיש במסכה מגייס את הצבא הספרותי שלו, הממלכה הקסומה מותקפת בידי צבא של גברים ונשים בשריון צהוב, בהתקפה נגד הממלכות.

מאוחר יותר מוזכר כי לאחר שהווינקים תקפו, הממלכה הפכה להיות חלק מהאימפריה הגדולה של האיש במסכה. כשהודח על ידי מלכת הלבבות, קפטן הוק והמכשפה מהמערב, משתלטים שלושת הנבלים על ארץ האגדות. המלך צ'אנס והמלכה סינדרלה ניצלים בידי ג'ק, זהבה וחבריהם ממש לפני שהוצאו להורג. סביר להניח כי הממלכה הקסומה חזרה לתפקודה הקודם אחרי שהצבא הספרותי הובס.

## מקומות ידועים

* הארמון של סינדרלה
	+ חדר התצוגה המלכותי של סינדרלה
	+ גני ארמון מקסים
* שרידי הדלעת המלכותית
* אחוזת האם החורגת
* האמפיתיאטרון של אזמיה
* הכפר של האופה
* יער הזיכרון של העש

## תושבים ידועים

### תושבים עכשוויים

* המלכה סינדרלה: המלכה השולטת.
* המלך צ'אנס מקסים: בעלה של המלכה סינדרלה.
* המלך צ'מפיון הארבעה עשר: מלך לשעבר של הממלכה הדרומית, הנקראת כיום הממלכה הקסומה.
* המלך צ'מפיון השלושה עשר: מלך לשעבר של הממלכה הדרומית ואביו של צ'מפיון הארבעה עשר.
* הנסיכה תקווה: בתם של סינדרלה וצ'אנס.
* צבא הממלכה הקסומה: סמלם הוא נעל זכוכית קטנה הנמצאת על המגן. השריון שלהם כסוף ובתפקיד שר הצבא מכהן סר למפטון. כללו 1,000 חיילים (לפני הלחימה בצבא הגדול).
* סר למפטון: ראש המשמר המלכותי של סינדרלה.
* סמיתרס: בעל עגלה מכפר בצפון-מזרח הממלכה.

### תושבים לשעבר

* ליידי אייריס ובנותיה פטוניה ורוזמרי: המשפחה החורגת של המלכה סינדרלה.
* ג'ון ביילי: אביהם של התאומים ובנה של הפיה הסנדקית.

## מקורות

1. ↑ א"ה I, פרק 9
2. ↑ א"ה I, פרק 7
3. ↑ א"ה IV, פרק 29
4. ↑ א"ה II, פרק 5
5. ↑ א"ה III, פרק 18